หนูท้องได้5เดือน10วันค่ะมีปัญหาตกขาวสีคล้ำๆบนเลือดตลอดไปหา3ครั้งครั้งแรกบอกว่าเป็นแท้งคุกคามครั้ง2บอกว่าเป็นเชื้อราในช่องคลอดครั้ง3บอกว่าปากมดลูกหนูยุ้ยเหมือนๆจะเปิดแล้วก็ถามเรื่องรวจมะเร็งปากมดลูกหลังคลอดยังหนูก็บอกว่ายังบอกว่าให้รีบๆไปตรวจแล้วก็บอกว่าสาเหตุที่ทำให้ตกขาวสีปกติมีเลือดเลือดนี้น่าจะมาจากปากมดลูกค่ะแล้วก็บอกว่าให้รีบทำการรักษากลัวมดลูกอุ้มตัวน้องไว้ไม่ไหวน้องดิ้นดีค่ะท้องนี้ท้องสองกังวลมากกลัวเป็นมะเร็งปากมดลูกคุณช่วยตอบได้ไหมค่ะสาเหตุมาจากอะไรที่ทำให้ปากมดลูกยุ้ยไม่กลมสวยเหมือนคนปกติทั่วไปเครียดมากๆเลยค่ะ
สวัสดีค่ะ ปากมดลูกที่มีลักษณะผิดปกิตไป อาจมีสาเหตุจาก ติ่งเนื้องอกที่ปากมดลูก ซึ่งอาจเป็นได้ทั้งเนื้อดีหรือเนื้อร้าย ปากมดลูกอักเสบหรือติดเชื้อ ถุงน้ำหรือก้อนบริเวณช่องคลอด หากมีตกขาวปนเลือดร่วมด้วยอาจเกี่ยวกับการอักเสบหรือติดเชื้อหรือเป็นเนื้องอกที่ปากมดลูก ควรกลับไปพบสูตินรีแพทย์เพื่อตรวจซ้ำ และถ้ามีก้อนชัดเจนก็ควรจะตัดไปตรวจเพิ่มเติมร่วมกับตรวจคัดกรองมะเร็งปากมดลูกไปด้วยค่ะ การรักษานั้นถ้าไม่เร่งด่วน แพทย์อาจรอให้คลอดบุตรก่อน แต่ถ้าเป็นการติดเชื้อที่อาจผ่านไปสู่บุตรได้ อาจจะต้องรีบรักษาทันทีเบื้องต้นงดการมีเพศสัมพันธ์ไปก่อน ไม่สวนล้างช่องคลอด หากบุตรยังดิ้นดี ไม่มีอาการปวดหน่วงท้องน้อย หรือเลือดออกผิดปกติทางช่องคลอด น่าจะยังเป็นการตั้งครรภ์ตามปกติอยู่ค่ะ